TRUE "2026Q1

1	ข้อมูลทั่วไป

บริษัท ทรู คอร์ปอเรชั่น จำกัด (มหาชน) (“บริษัท”) เป็นบริษัทมหาชนจำกัดและเป็นบริษัทจดทะเบียนในตลาดหลักทรัพย์แห่งประเทศไทย ซึ่งจัดตั้งขึ้นในประเทศไทย

บริษัทมีที่อยู่ตามที่จดทะเบียนดังนี้

เลขที่ 18 อาคารทรู ทาวเวอร์ ถนนรัชดาภิเษก ห้วยขวาง กรุงเทพมหานคร ประเทศไทย

การดำเนินธุรกิจหลักของบริษัทและบริษัทย่อย (“กลุ่มกิจการ”) คือ การประกอบธุรกิจด้านโทรคมนาคมและการสื่อสารต่างๆ ซึ่งประกอบไปด้วยการให้บริการโทรศัพท์เคลื่อนที่ บรอดแบนด์อินเตอร์เน็ต WIFI โทรทัศน์ และดิจิทัลแพลตฟอร์ม

ข้อมูลทางการเงินรวมและข้อมูลทางการเงินเฉพาะกิจการระหว่างกาลนี้แสดงในสกุลเงินบาทเว้นแต่ได้ระบุเป็นอย่างอื่น

2	เกณฑ์การจัดทำข้อมูลทางการเงิน

ข้อมูลทางการเงินระหว่างกาลได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล และข้อกำหนดเพิ่มเติมอื่นเกี่ยวกับรายงานทางการเงินที่ออกภายใต้พระราชบัญญัติหลักทรัพย์และตลาดหลักทรัพย์

ข้อมูลทางการเงินระหว่างกาลนี้ควรอ่านควบคู่กับงบการเงินของรอบปีบัญชีสิ้นสุดวันที่ 31 ธันวาคม พ.ศ. 2568

ข้อมูลทางการเงินรวมและข้อมูลทางการเงินเฉพาะกิจการระหว่างกาลฉบับภาษาอังกฤษจัดทำขึ้นจากข้อมูลทางการเงินระหว่างกาลภาษาไทยที่จัดทำตามกฎหมาย ในกรณีที่มีเนื้อความขัดแย้งกันหรือมีการตีความแตกต่างกัน ให้ใช้ข้อมูลทางการเงินระหว่างกาล
ฉบับภาษาไทยเป็นหลัก

3	นโยบายการบัญชีที่มีสาระสำคัญ

นโยบายการบัญชีที่ใช้ในการจัดทำข้อมูลทางการเงินระหว่างกาลเป็นนโยบายเดียวกันกับนโยบายการบัญชีที่ใช้ในการจัดทำงบการเงินสำหรับปีสิ้นสุดวันที่ 31 ธันวาคม พ.ศ. 2568 ยกเว้นเรื่องดังต่อไปนี้

การนำมาตรฐานการรายงานทางการเงินฉบับใหม่และฉบับปรับปรุงมาถือปฏิบัติดังที่กล่าวในหมายเหตุข้อ 4

การเปลี่ยนแปลงประมาณทางบัญชีเกี่ยวกับอายุการใช้ประโยชน์ของที่ดิน อาคาร และอุปกรณ์ ตามที่เปิดเผยในหมายเหตุ ข้อ 10

4	มาตรฐานการรายงานทางการเงินฉบับใหม่และฉบับปรับปรุงมาถือปฏิบัติและการเปลี่ยนแปลงนโยบายการบัญชี

## 4.1	มาตรฐานการรายงานทางการเงินฉบับปรับปรุงที่มีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 
1 มกราคม พ.ศ. 2569

การปรับปรุงมาตรฐานการบัญชีฉบับที่ 21 เรื่อง ผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ ได้เพิ่มข้อกำหนดเพื่อช่วยให้กิจการสามารถพิจารณาได้ว่าสกุลเงินหนึ่งสามารถแลกเปลี่ยนเป็นอีกสกุลเงินหนึ่งได้หรือไม่ และอัตราแลกเปลี่ยนทันทีที่ควรใช้เมื่อสกุลเงินไม่สามารถแลกเปลี่ยนได้ โดยก่อนการปรับปรุงดังกล่าว มาตรฐานการบัญชีฉบับที่ 21 ได้กำหนดอัตราแลกเปลี่ยนที่ต้องใช้ในกรณีที่มีการขาดความสามารถแลกเปลี่ยน
เป็นการชั่วคราว แต่ไม่ได้ระบุแนวทางปฏิบัติในกรณีที่การขาดความสามารถแลกเปลี่ยนไม่เป็นการชั่วคราว

กลุ่มกิจการประเมินว่ามาตรฐานการรายงานทางการเงินฉบับปรับปรุงดังกล่าวไม่มีผลกระทบต่อกลุ่มกิจการ

5	มูลค่ายุติธรรม

การประมาณการมูลค่ายุติธรรม

ตารางต่อไปนี้แสดงถึงเครื่องมือทางการเงินที่วัดมูลค่าด้วยมูลค่ายุติธรรมจำแนกตามวิธีการประมาณมูลค่า ความแตกต่างของระดับข้อมูลสามารถแสดงได้ดังนี้

ข้อมูลระดับที่ 2	ข้อมูลอื่นนอกเหนือจากราคาเสนอซื้อขายซึ่งรวมอยู่ในระดับที่ 1 ที่สามารถสังเกตได้โดยตรง (ได้แก่ ข้อมูลราคาตลาด) หรือโดยอ้อม (ได้แก่ ข้อมูลที่คำนวณมาจากราคาตลาด) สำหรับสินทรัพย์นั้นหรือหนี้สินนั้น

ข้อมูลระดับที่ 3	ข้อมูลสำหรับสินทรัพย์หรือหนี้สินซึ่งไม่ได้อ้างอิงจากข้อมูลที่สามารถสังเกตได้จากตลาด (ข้อมูลที่ไม่สามารถสังเกตได้)

ตารางต่อไปนี้แสดงถึงสินทรัพย์ทางการเงินและหนี้สินทางการเงินของกลุ่มกิจการที่วัดมูลค่าด้วยมูลค่ายุติธรรม

5.1	เทคนิคการประเมินมูลค่าสำหรับการวัดมูลค่ายุติธรรมระดับที่ 2

เงินลงทุนในตราสารทุนซึ่งมูลค่ายุติธรรมอยู่ในระดับที่ 2 วัดมูลค่ายุติธรรมโดยใช้วิธีคิดมูลค่าสินทรัพย์สุทธิ (“NAV”) ณ วันสิ้นรอบระยะเวลาซึ่งเป็นข้อมูลที่เผยแพร่ในตลาดตราสารหนี้แห่งประเทศไทย คำนวณโดยผู้จัดการกองทุนผู้ออกตราสารนั้น

อนุพันธ์ทางการเงินที่อยู่ในระดับที่ 2 วัดมูลค่ายุติธรรมของหลักทรัพย์โดยการใช้ข้อมูลที่สามารถสังเกตได้จากตลาด เช่น
อัตราแลกเปลี่ยนเงินตราต่างประเทศที่ประกาศไว้ในแหล่งข้อมูลที่ประชาชนทั่วไปสามารถเข้าถึงได้ ณ วันทำการสุดท้ายของวันที่ในงบฐานะการเงิน

มูลค่ายุติธรรมสุทธิของสัญญาซื้อขายเงินตราต่างประเทศล่วงหน้าอยู่ในระดับที่ 2 คำนวณโดยใช้วิธีคิดมูลค่าปัจจุบันสุทธิ 
(Net present value) ของประมาณการจำนวนเงินที่ธนาคารคาดว่าจะต้องได้รับหรือจะต้องจ่ายเมื่อสิ้นสุดสัญญา ณ วันที่
ในงบฐานะการเงิน

5.2	เทคนิคการประเมินมูลค่าสำหรับการวัดมูลค่ายุติธรรมระดับที่ 3

เงินลงทุนในบริษัทอื่นซึ่งมูลค่ายุติธรรมอยู่ในระดับที่ 3 วัดมูลค่ายุติธรรมโดยใช้วิธีวิเคราะห์ข้อมูลของบริษัทอื่นเทียบเคียงและวิธีวิเคราะห์กระแสเงินสดคิดลด

การเปลี่ยนแปลงของเครื่องมือทางการเงินระดับ 3 สำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 มีดังนี้

ตารางต่อไปนี้แสดง สรุปข้อมูลเชิงปริมาณของข้อมูลที่ไม่สามารถสังเกตได้ที่มีสาระสำคัญที่ใช้ในการจัดมูลค่ายุติธรรมที่เป็นข้อมูลระดับ 3

ตารางต่อไปนี้แสดง ความสัมพันธ์ของข้อมูลที่ไม่สามารถสังเกตได้ที่มีสาระสำคัญกับมูลค่ายุติธรรม

ขั้นตอนการประเมินมูลค่ายุติธรรม

การประชุมระหว่างคณะทำงานเกี่ยวกับการประเมินมูลค่ายุติธรรมเกี่ยวกับกระบวนการประเมินและผลลัพธ์จะจัดขึ้นทุกไตรมาส

ข้อมูลที่ไม่สามารถสังเกตได้ที่มีสาระสำคัญของลำดับชั้นของมูลค่ายุติธรรมที่ 3 คืออัตราคิดลดที่ปรับด้วยความเสี่ยง ประมาณโดยอ้างอิงจากต้นทุนทางการเงินถัวเฉลี่ยของเงินทุน (Weighted average cost of capital) ของบริษัทจดทะเบียนในตลาดหลักทรัพย์ ซึ่งกลุ่มกิจการพิจารณาแล้วเห็นว่ามีสถานะทางการเงินที่เทียบเคียงได้กับคู่สัญญาที่เป็นผู้ออกตราสารหนี้

6	ข้อมูลตามส่วนงานและรายได้

คณะผู้บริหารเป็นผู้มีอำนาจตัดสินใจสูงสุดด้านการดำเนินงาน คณะผู้บริหารได้พิจารณาส่วนงานดำเนินงานโดยใช้ข้อมูลภายในกลุ่มกิจการที่ผู้บริหารใช้ในการประเมินผลการปฏิบัติงานเป็นรายไตรมาส ข้อมูลทางการเงินจำแนกตามส่วนงานของกลุ่มกิจการประกอบด้วย

โทรศัพท์เคลื่อนที่

โทรทัศน์แบบบอกรับสมาชิก

บรอดแบนด์อินเทอร์เน็ตและอื่น ๆ

คณะผู้บริหารพิจารณาว่ากลุ่มกิจการดำเนินธุรกิจเฉพาะในประเทศไทยเป็นส่วนใหญ่ คิดเป็นร้อยละ 99.97 ดังนั้นฝ่ายบริหาร
จึงพิจารณาว่ากลุ่มกิจการมีส่วนงานทางภูมิศาสตร์เพียงส่วนงานเดียว ผลการปฏิบัติงานจะถูกประเมินจากกำไร(ขาดทุน)ก่อนภาษี ซึ่งเป็นข้อมูลที่เหมาะสมกว่าและสามารถเปรียบเทียบผลการปฏิบัติงานกับกิจการอื่นในกลุ่มอุตสาหกรรมที่เกี่ยวข้อง

ข้อมูลทางการเงินจำแนกตามส่วนงานรวม

7	ต้นทุนทางการเงิน

8	ลูกหนี้การค้าและลูกหนี้หมุนเวียนอื่น

วันที่ 31 มีนาคม พ.ศ. 2569 และวันที่ 31 ธันวาคม พ.ศ. 2568 ลูกหนี้การค้าซึ่งแสดงรวมในรายการลูกหนี้การค้าและลูกหนี้หมุนเวียนอื่นในงบฐานะการเงินสามารถวิเคราะห์ตามอายุหนี้ที่ค้างชำระได้ดังนี้

รายได้ค้างรับจากการใช้งานของลูกค้าในวันสิ้นรอบของการเรียกเก็บเงินจะถูกโอนไปเป็นลูกหนี้การค้าภายใน 1 เดือน

9	เงินลงทุนในบริษัทย่อย บริษัทร่วม และการร่วมค้า

9.1	การเปลี่ยนแปลงของเงินลงทุนในบริษัทย่อย

เมื่อวันที่ 4 กุมภาพันธ์ พ.ศ. 2569 Goldsky Co., Ltd. (“GSK”) ซึ่งเป็นบริษัทย่อยของกลุ่มกิจการที่ปัจจุบันไม่มีการดำเนินงาน ได้ดำเนินการเลิกบริษัทเป็นที่เรียบร้อยแล้ว ทั้งนี้กลุ่มกิจการหยุดการนำงบการเงินของ GSK มารวมในการจัดทำงบการเงินรวมตั้งแต่วันที่ 4 กุมภาพันธ์ พ.ศ. 2569

9.2	การเปลี่ยนแปลงของเงินลงทุนในบริษัทร่วมและการร่วมค้า

การเปลี่ยนแปลงของเงินลงทุนในบริษัทร่วมและการร่วมค้าสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 มีดังนี้

จำนวนที่รับรู้ในงบกำไรขาดทุนเบ็ดเสร็จแสดงได้ดังนี้

ในระหว่างรอบระยะเวลาสามเดือนสิ้นสุดวันที่ 31 มีนาคม พ.ศ. 2569 กลุ่มกิจการและบริษัทได้รับเงินปันผลจากกองทุนรวมโครงสร้างพื้นฐานโทรคมนาคม ดิจิทัล (“DIF”) จำนวน 485.63 ล้านบาท (พ.ศ. 2568 : 485.63 ล้านบาท) โดยรับรู้โดยตรงไปยังเงินลงทุนในบริษัทร่วมในข้อมูลทางการเงินรวม และรับรู้เป็น “รายได้อื่น” ในข้อมูลทางการเงินเฉพาะกิจการ

ในระหว่างรอบระยะเวลาสามเดือนสิ้นสุดวันที่ 31 มีนาคม พ.ศ. 2569 กลุ่มกิจการได้รับเงินปันผลจาก LINE Games-True-Kona Global Fund Limited Partnership (“LINE games-TRUE”) จำนวน 16.34 ล้านบาท (พ.ศ. 2568 : ไม่มี) โดยรับรู้โดยตรงไปยังเงินลงทุนในการร่วมค้าในข้อมูลทางการเงินรวม

10	ที่ดิน อาคาร และอุปกรณ์

การเปลี่ยนแปลงของที่ดิน อาคาร และอุปกรณ์สำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 มีดังนี้

รายการที่เกิดขึ้นที่สำคัญ

กลุ่มกิจการลงทุนในอุปกรณ์โครงข่ายเป็นจำนวนเงิน 3,005.86 ล้านบาท เพื่อใช้รองรับในการขยายธุรกิจ

ในระหว่างรอบระยะเวลาสามเดือนสิ้นสุดวันที่ 31 มีนาคม พ.ศ. 2569 ผู้บริหารของกลุ่มกิจการได้ทำการทบทวนอายุการให้ประโยชน์ของอุปกรณ์ระบบมัลติมีเดียในบางประเภท เนื่องจากมีการเปลี่ยนแปลงวัตถุประสงค์ในการใช้ประโยชน์ในสินทรัพย์ประเภทดังกล่าว 
โดยปัจจัยสำคัญที่ใช้ในการพิจารณาอายุการให้ประโยชน์ ประกอบด้วยข้อกำหนดด้านกฎระเบียบและการพัฒนาโครงสร้างพื้นฐาน เงื่อนไขในการใช้งาน การเปลี่ยนแปลงด้านเทคโนโลยีและแนวปฏิบัติในอุตสาหกรรม ผู้บริหารจึงได้ข้อสรุปในการเปลี่ยนประมาณการอายุการใช้ประโยชน์ของสินทรัพย์ดังกล่าวจากเดิม 30 ปี เป็น 20 ปี โดยเริ่มตั้งแต่วันที่ 1 มกราคม พ.ศ. 2569 เป็นต้นไป การเปลี่ยนประมาณการอายุการให้ประโยชน์ส่งผลกระทบต่องบกำไรขาดทุนเบ็ดเสร็จรวมสำหรับงวดสามเดือนสิ้นสุดวันที่ 31 มีนาคม พ.ศ. 2569 ดังนี้

ภาระผูกพันรายจ่ายฝ่ายทุน

วันที่ 31 มีนาคม พ.ศ. 2569 และวันที่ 31 ธันวาคม พ.ศ. 2568 ภาระผูกพันรายจ่ายฝ่ายทุน ซึ่งยังไม่ได้รับรู้ในข้อมูลทางการเงินมีดังนี้

11	สินทรัพย์สิทธิการใช้

การเปลี่ยนแปลงของสินทรัพย์สิทธิการใช้สำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 มีดังนี้

12	สินทรัพย์ไม่มีตัวตน

การเปลี่ยนแปลงของสินทรัพย์ไม่มีตัวตนสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 มีดังนี้

13	เจ้าหนี้การค้าและเจ้าหนี้หมุนเวียนอื่น

วันที่ 31 มีนาคม พ.ศ. 2569 ค่าใช้จ่ายค้างจ่ายได้รวมค่าใบอนุญาตที่จะถึงกำหนดชำระภายในหนึ่งปี จำนวน 9,263.44 ล้านบาท
(31 ธันวาคม พ.ศ. 2568 : 11,489.68 ล้านบาท) (หมายเหตุข้อ 16)

14	เงินกู้ยืม

การเปลี่ยนแปลงของเงินกู้ยืมสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 มีดังนี้

ในระหว่างรอบระยะเวลาสามเดือนสิ้นสุดวันที่ 31 มีนาคม พ.ศ. 2569 บริษัทได้ออกหุ้นกู้และกู้ยืมเงินจากสถาบันการเงิน ดังนี้

หุ้นกู้ในสกุลเงินบาทเป็นเงินจำนวน 13,840.00 ล้านบาท โดยมีอัตราดอกเบี้ยคงที่ระหว่างร้อยละ 2.79 ถึงร้อยละ 3.40 ต่อปี 
ซึ่งจะครบกำหนดในระหว่างวันที่ 16 มกราคม พ.ศ. 2573 ถึงวันที่ 16 มกราคม พ.ศ. 2579

หุ้นกู้ในสกุลเงินบาทเป็นเงินจำนวน 2,071.21 ล้านบาท โดยมีอัตราคิดลดร้อยละ 2.12 ต่อปี ซึ่งจะครบกำหนดในวันที่ 14 มกราคม พ.ศ. 2571

เงินกู้ยืมจากสถาบันการเงินในสกุลเงินบาท จำนวน 3,000.00 ล้านบาท อัตราดอกเบี้ยร้อยละ THOR บวกอัตราเพิ่มคงที่ต่อปี 
ซึ่งจะครบกำหนดชำระภายในวันที่ 27 พฤศจิกายน พ.ศ. 2573

เงินกู้ยืมจากสถาบันการเงินในสกุลเงินบาท จำนวน 3,000.00 ล้านบาท อัตราดอกเบี้ยร้อยละ THOR เฉลี่ยเชิงซ้อนบวกอัตราเพิ่มคงที่ต่อปี ซึ่งจะครบกำหนดชำระภายในวันที่ 25 กุมภาพันธ์ พ.ศ. 2573

15	หนี้สินตามสัญญาเช่า

การเปลี่ยนแปลงของหนี้สินตามสัญญาเช่าสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 มีดังนี้

16	หนี้สินภายใต้สัญญาและใบอนุญาตให้ดำเนินการ

รายละเอียดหนี้สินภายใต้สัญญาและใบอนุญาตให้ดำเนินการมีดังต่อไปนี้

การเปลี่ยนแปลงของหนี้สินภายใต้สัญญาและใบอนุญาตให้ดำเนินการสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 
มีดังนี้

17	รายได้อื่น

18	ค่าใช้จ่ายภาษีเงินได้

ค่าใช้จ่ายภาษีเงินได้ระหว่างกาลรับรู้ด้วยประมาณการของฝ่ายบริหารโดยใช้อัตราภาษีเดียวกันกับที่ใช้อัตราของกำไรรวมทั้งปีที่คาดว่า
จะเกิดขึ้น โดยประมาณการอัตราภาษีเงินได้ที่แท้จริงเฉลี่ยสำหรับปีที่ใช้สำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 สำหรับข้อมูลทางการเงินรวมคืออัตราร้อยละ 4.60 ซึ่งเกิดจากการใช้ประโยชน์ทางภาษีที่ไม่เคยรับรู้เป็นสินทรัพย์ภาษีเงินได้รอการ
ตัดบัญชี (พ.ศ. 2568 : ผลประโยชน์ทางภาษีที่ร้อยละ 10.84) และสำหรับข้อมูลทางการเงินเฉพาะกิจการอัตราร้อยละ 26.98 
ซึ่งเกิดจากการตัดจำหน่ายสินทรัพย์ภาษีเงินได้รอการตัดบัญชีที่บริษัทจะไม่ได้ใช้ผลประโยชน์ดังกล่าวในอนาคต (พ.ศ. 2568 : ผลประโยชน์ทางภาษีที่ร้อยละ 0.31)

กฎการคำนวณภาษีเงินได้เสาหลักที่สอง (“กฎ Pillar Two”) เป็นกฎที่ถูกประกาศใช้ในเดือนธันวาคม พ.ศ. 2564 โดยองค์การเพื่อ
ความร่วมมือทางเศรษฐกิจและการพัฒนา (OECD) เพื่อปฏิรูปภาษีนิติบุคคลระหว่างประเทศ โดยมีจุดมุ่งหมายที่จะให้กลุ่มนิติบุคคลข้ามชาติขนาดใหญ่เสียภาษีเงินได้ในอัตราภาษีที่แท้จริงไม่น้อยกว่าร้อยละ 15 ในแต่ละประเทศที่กลุ่มนิติบุคคลข้ามชาติมีการประกอบธุรกิจ

กลุ่มกิจการอยู่ภายใต้ขอบเขตของกฎ Pillar Two โดยใน พ.ศ. 2568 ประเทศไทยซึ่งเป็นประเทศที่กลุ่มกิจการมีการประกอบธุรกิจได้มีการออกกฎหมาย Pillar Two และกฎหมายดังกล่าวมีผลบังคับใช้แล้วตั้งแต่วันที่ 1 มกราคม พ.ศ. 2568 เป็นต้นไป กลุ่มกิจการจะต้องชำระภาษีส่วนเพิ่ม (Top-up tax) ภายใต้กฎ Pillar Two หากมีส่วนต่างระหว่างอัตราภาษีที่แท้จริงตามกฎ Pillar Two (GloBE) ในประเทศที่มีการประกอบธุรกิจ กับอัตราขั้นต่ำร้อยละ 15

กลุ่มกิจการได้ใช้ข้อยกเว้นในการไม่รับรู้และไม่เปิดเผยข้อมูลเกี่ยวกับสินทรัพย์และหนี้สินภาษีเงินได้รอการตัดบัญชีที่เกี่ยวข้องกับ
ภาษีเงินได้ภายใต้กฎ Pillar Two ตามที่ระบุในมาตรฐานการบัญชี ฉบับที่ 12 ทั้งนี้ตามมาตรการยกเว้นการคำนวณภาษีเฉพาะกาล
โดยใช้ข้อมูลรายงานข้อมูลรายประเทศ (“Country by Country Reporting”) ภายใต้กฎ Pillar Two (the Transitional CbCR Safe Harbour relief under the Pillar Two rules) กลุ่มกิจการเข้าเงื่อนไขในการใช้มาตราการดังกล่าว ดังนั้นจึงไม่มีภาษีเงินได้ภายใต้กฎ Pillar Two สำหรับรอบระยะเวลาสิ้นสุดวันที่ 31 มีนาคม พ.ศ. 2569

19	คดีฟ้องร้องและข้อพิพาทยื่นต่ออนุญาโตตุลาการ

ในระหว่างรอบระยะเวลาสิ้นสุดวันที่ 31 มีนาคม พ.ศ. 2569 คดีฟ้องร้องและข้อพิพาทตามที่อธิบายไว้ในหมายเหตุข้อ 41 ในงบการเงินประจำปี พ.ศ. 2568 ยังไม่มีความคืบหน้านอกเหนือจากเหตุการณ์ต่อไปนี้

คดีฟ้องร้องและข้อพิพาทของบริษัท

ข้อพิพาทเกี่ยวกับค่าธรรมเนียมเลขหมายโทรคมนาคม หลังจากศาลปกครองกลางได้มีคำพิพากษายกคำร้องขอเพิกถอนคำชี้ขาด
ของทั้งบริษัทและ NT และให้บังคับตามคำชี้ขาดของคณะอนุญาโตตุลาการเสียงข้างมาก บริษัทและ NT ได้ยื่นอุทธรณ์คำพิพากษา
ศาลปกครองกลางต่อศาลปกครองสูงสุด ซึ่งบริษัทอยู่ระหว่างจัดทำคำแก้อุทธรณ์ของ NT ปัจจุบันคดีอยู่ระหว่างการพิจารณาของ
ศาลปกครองสูงสุด

คดีความที่เกี่ยวข้องกับเงินรายได้จากการให้บริการตามมาตรการคุ้มครองผู้ใช้บริการเป็นการชั่วคราว หลังจากศาลปกครองกลางได้มีคำพิพากษาเพิกถอนคำสั่ง กสทช. บางส่วน และให้บริษัทชำระเงินนำส่งรายได้จากการให้บริการตามมาตรการคุ้มครองผู้ใช้บริการเป็นการชั่วคราวเพิ่มเติม บริษัทได้ยื่นอุทธรณ์คำพิพากษาศาลปกครองกลางต่อศาลปกครองสูงสุด ปัจจุบันคดีอยู่ระหว่างการพิจารณาของศาลปกครองสูงสุด

ข้อพิพาทเกี่ยวกับการรวมธุรกิจกับสภาองค์กรของผู้บริโภคและพวกรวม 5 คน หลังจากศาลปกครองกลางมีคำพิพากษายกคำฟ้อง เนื่องจากมติรับทราบการรวมธุรกิจของ กสทช. เป็นมติที่ชอบด้วยกฎหมาย บริษัทได้รับอุทธรณ์ของสภาองค์กรของผู้บริโภค ซึ่งบริษัทอยู่ระหว่างจัดทำคำแก้อุทธรณ์ ปัจจุบันคดีอยู่ระหว่างการพิจารณาของศาลปกครองสูงสุด

ผลที่สุดของคดีฟ้องร้องและข้อพิพาทดังกล่าวข้างต้นไม่สามารถคาดการณ์ได้ในขณะนี้ ดังนั้นบริษัทจึงไม่ได้บันทึกรายได้ และไม่ได้ตั้งสำรองสำหรับผลเสียหายที่อาจจะเกิดขึ้นจากผลของคดีและข้อพิพาทดังกล่าวไว้ในข้อมูลทางการเงินนอกจากที่ระบุไว้

คดีฟ้องร้องและข้อพิพาทของบริษัทย่อย

คดีเกี่ยวกับค่าปรับทางปกครองกรณีไม่ปฏิบัติตามประกาศ กทช. เรื่อง หลักเกณฑ์บริการคงสิทธิเลขหมายโทรศัพท์เคลื่อนที่และเงื่อนไขแนวทางการโอนย้ายผู้ให้บริการโทรศัพท์เคลื่อนที่ (MNP Porting Process Manual) หลังจากศาลปกครองสูงสุดได้มีคำสั่งให้บริษัทย่อยจัดทำคำแก้อุทธรณ์ บริษัทย่อยได้ยื่นคำแก้อุทธรณ์ของ กสทช. ปัจจุบันคดีอยู่ระหว่างการพิจารณาของศาลปกครองสูงสุด

ผลที่สุดของคดีฟ้องร้องและข้อพิพาทดังกล่าวข้างต้นไม่สามารถคาดการณ์ได้ในขณะนี้ ดังนั้นกลุ่มกิจการจึงไม่ได้บันทึกรายได้ และไม่ได้ตั้งสำรองสำหรับผลเสียหายที่อาจจะเกิดขึ้นจากผลของคดีและข้อพิพาทดังกล่าวไว้ในข้อมูลทางการเงินนอกจากที่ระบุไว้

20	ภาระผูกพันและหนี้สินที่อาจเกิดขึ้น

20.1	หลักประกัน

ภายใต้ข้อกำหนดของสัญญาต่างๆ ที่กลุ่มกิจการได้ทำไว้ กลุ่มกิจการนำสินทรัพย์ข้างต้นเป็นหลักประกันกับคู่สัญญา

20.2	สัญญาค้ำประกัน

ยอดคงเหลือของสัญญาค้ำประกันที่ธนาคารได้ออกในนามของกลุ่มกิจการมีดังนี้

21	รายการกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับบริษัทหมายถึงบุคคลหรือกิจการที่มีอำนาจควบคุมบริษัท ถูกควบคุมโดยบริษัทไม่ว่าจะเป็นผล 
โดยทางตรงหรือทางอ้อม หรืออยู่ภายใต้การควบคุมเดียวกันกับบริษัทรวมถึงบริษัทที่ทำหน้าที่ถือหุ้น บริษัทย่อย กิจการร่วมค้าและกิจการที่เป็นบริษัทย่อยในเครือเดียวกัน นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมหรือบุคคลซึ่งถือหุ้น
ที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท ผู้บริหารสำคัญ กรรมการหรือพนักงานของบริษัท ตลอดทั้งสมาชิกในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ บริษัทคำนึงถึงเนื้อหาของความสัมพันธ์มากกว่ารูปแบบทางกฎหมาย

เมื่อวันที่ 13 มีนาคม พ.ศ. 2569 บริษัท อไรซ์ ดิจิทัล เทคโนโลยี จำกัด (“กลุ่มบริษัทอไรซ์”) ได้เข้าซื้อหุ้นของบริษัทจาก Telenor Thailand Investments Pte. Ltd. (“กลุ่มบริษัทเทเลนอร์”) ร้อยละ 24.95 ซึ่งทำให้กลุ่มบริษัทอไรซ์ มีสถานะเป็นผู้ถือหุ้นรายใหญ่ของบริษัทแทนกลุ่มบริษัทเทเลนอร์

ดังนั้นกลุ่มบริษัทเครือเจริญโภคภัณฑ์และกลุ่มบริษัทอไรซ์ เป็นผู้ถือหุ้นร่วมรายใหญ่ของบริษัทและเป็นผู้ถือหุ้นที่มีอำนาจควบคุมร่วมกัน

รายการต่อไปนี้เป็นรายการกับบุคคลหรือกิจการที่เกี่ยวข้องกัน

21.1)	รายการกับบุคคลหรือกิจการที่เกี่ยวข้องกัน

รายการกับบุคคลหรือกิจการที่เกี่ยวข้องกันสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 และ พ.ศ. 2568 มีดังนี้

21.2)	ยอดค้างชำระที่เกิดจากการขายและซื้อสินค้าและบริการ

ยอดคงเหลือ ณ วันสิ้นรอบระยะเวลารายงานที่เกี่ยวข้องกับรายการกับบุคคลหรือกิจการที่เกี่ยวข้องกัน มีดังนี้

21.3)	เงินให้กู้ยืมแก่กิจการที่เกี่ยวข้องกัน

การเปลี่ยนแปลงของเงินให้กู้ยืมแก่กิจการที่เกี่ยวข้องกันสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 มีดังนี้

เงินให้กู้ยืมแก่กิจการที่เกี่ยวข้องกันเป็นไปตามข้อกำหนดและเงื่อนไขการกู้ยืมปกติ เงินให้กู้ยืมดังกล่าวมีอัตราดอกเบี้ยสำหรับข้อมูลทางการเงินรวมและข้อมูลทางการเงินเฉพาะกิจการระหว่างร้อยละ 4.78 ถึงร้อยละ 6.10 ต่อปี และระหว่างร้อยละ 1.07 ถึงร้อยละ 5.15 ต่อปี ตามลำดับ

ดอกเบี้ยรับในข้อมูลทางการเงินรวมสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 เป็นจำนวน 0.03 ล้านบาท (พ.ศ. 2568 : 0.08 ล้านบาท) และข้อมูลทางการเงินเฉพาะกิจการสำหรับรอบระยะเวลาสามเดือนสิ้นสุดวันที่ 31 มีนาคม พ.ศ. 2569 เป็นจำนวน 2,100.22 ล้านบาท (พ.ศ. 2568 : 1,727.87 ล้านบาท)

22	เหตุการณ์ภายหลังวันที่ในรายงานทางการเงิน

เมื่อวันที่ 30 เมษายน พ.ศ. 2569 ที่ประชุมสามัญผู้ถือหุ้นประจำปี พ.ศ. 2569 ได้มีมติอนุมัติการจ่ายเงินปันผลประจำปีสำหรับผลการดำเนินงานปี พ.ศ. 2568 ในอัตราหุ้นละ 0.12 บาท คิดเป็นเงินปันผลทั้งสิ้นจำนวน 4,146.25 ล้านบาท โดยวันกำหนดรายชื่อผู้ถือหุ้นที่มีสิทธิได้รับเงินปันผลคือวันที่ 11 พฤษภาคม พ.ศ. 2569 และบริษัทกำหนดจ่ายเงินปันผลในวันที่ 26 พฤษภาคม พ.ศ. 2569

เมื่อวันที่ 7 พฤษภาคม พ.ศ. 2569 บริษัทได้ออกหุ้นกู้เพื่อชำระคืนหนี้ที่ครบกำหนดของกลุ่มกิจการ และให้กู้ยืมแก่บริษัทย่อย เพื่อนำเงินไปไถ่ถอนหุ้นกู้ก่อนครบกำหนด ดังต่อไปนี้

1)	จำนวน 5.77 ล้านหน่วย ราคาหน่วยละ 1,000.00 บาท เป็นเงินจำนวน 5,768.80 ล้านบาท หุ้นกู้มีอัตราดอกเบี้ยร้อยละ 2.50 ต่อปี และจะครบกำหนดไถ่ถอนในวันที่ 7 พฤษภาคม พ.ศ. 2573

2)	จำนวน 3.10 ล้านหน่วย ราคาหน่วยละ 1,000.00 บาท เป็นเงินจำนวน 3,104.40 ล้านบาท หุ้นกู้มีอัตราดอกเบี้ยร้อยละ 2.60 ต่อปี และจะครบกำหนดไถ่ถอนในวันที่ 7 พฤษภาคม พ.ศ. 2574

3)	จำนวน 2.53 ล้านหน่วย ราคาหน่วยละ 1,000.00 บาท เป็นเงินจำนวน 2,530.20 ล้านบาท หุ้นกู้มีอัตราดอกเบี้ยร้อยละ 3.00 ต่อปี และจะครบกำหนดไถ่ถอนในวันที่ 7 พฤษภาคม พ.ศ. 2576

4)	จำนวน 3.10 ล้านหน่วย ราคาหน่วยละ 1,000.00 บาท เป็นเงินจำนวน 3,096.60 ล้านบาท หุ้นกู้มีอัตราดอกเบี้ยร้อยละ 3.25 ต่อปี และจะครบกำหนดไถ่ถอนในวันที่ 7 พฤษภาคม พ.ศ. 2579

เมื่อวันที่ 7 พฤษภาคม พ.ศ. 2569 ที่ประชุมคณะกรรมการบริษัท ครั้งที่ 3/2569 ได้มีมติอนุมัติการจ่ายเงินปันผลระหว่างกาลในอัตราหุ้นละ 0.14 บาท รวมเป็นเงินทั้งสิ้น 4,837.29 ล้านบาท โดยวันกำหนดรายชื่อผู้ถือหุ้นที่มีสิทธิได้รับเงินปันผลคือวันที่ 21 พฤษภาคม พ.ศ. 2569 และบริษัทกำหนดจ่ายเงินปันผลในวันที่ 5 มิถุนายน พ.ศ. 2569

23	การอนุมัติข้อมูลทางการเงิน

ข้อมูลทางการเงินรวมและข้อมูลทางการเงินเฉพาะกิจการระหว่างกาลได้รับอนุมัติจากคณะกรรมการบริษัทเมื่อวันที่ 7 พฤษภาคม พ.ศ. 2569

|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | ข้อมูลระดับ 2 | ข้อมูลระดับ 2 | ข้อมูลระดับ 3 | ข้อมูลระดับ 3 |

|  | 31 มีนาคม พ.ศ. 2569 | 31 ธันวาคม พ.ศ. 2568 | 31 มีนาคม พ.ศ. 2569 | 31 ธันวาคม พ.ศ. 2568 |

|  | ล้านบาท | ล้านบาท | ล้านบาท | ล้านบาท |

| สินทรัพย์ |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน |  |  |  |  |

| หมุนเวียน |  |  |  |  |

| เงินลงทุนในกองทุนรวม | 0.12 | 0.12 | - | - |

| ลูกหนี้อนุพันธ์ทางการเงิน | 94.33 | 5.78 | - | - |

| ไม่หมุนเวียน |  |  |  |  |

| เงินลงทุนในบริษัทอื่น - ตราสารทุน | - | - | 1,619.82 | 1,620.31 |

| ลูกหนี้อนุพันธ์ทางการเงิน | 111.96 | 11.62 | - | - |

|  |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรขาดทุนเบ็ดเสร็จอื่น |  |  |  |  |

| ไม่หมุนเวียน |  |  |  |  |

| เงินลงทุนในบริษัทอื่น - ตราสารทุน | - | - | 61.04 | 61.04 |

| ลูกหนี้อนุพันธ์ทางการเงิน | 96.08 | - | - | - |

|  |  |  |  |  |

| หนี้สิน |  |  |  |  |

| หนี้สินทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน |  |  |  |  |

| หมุนเวียน |  |  |  |  |

| เจ้าหนี้อนุพันธ์ทางการเงิน | 196.21 | 390.17 | - | - |

| ไม่หมุนเวียน |  |  |  |  |

| เจ้าหนี้อนุพันธ์ทางการเงิน | 286.26 | 737.58 | - | - |

|  |  |  |  |  |

| หนี้สินทางการเงินที่วัดมูลค่าด้วยมูลค่ายุติธรรม    ผ่านกำไรขาดทุนเบ็ดเสร็จอื่น |  |  |  |  |

| หมุนเวียน |  |  |  |  |

| เจ้าหนี้อนุพันธ์ทางการเงิน | 5.70 | 7.55 | - | - |

| ไม่หมุนเวียน |  |  |  |  |

| เจ้าหนี้อนุพันธ์ทางการเงิน | 7,880.66 | 9,041.70 | - | - |



|  | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | ข้อมูลระดับ 2 | ข้อมูลระดับ 2 | ข้อมูลระดับ 3 | ข้อมูลระดับ 3 |

|  | 31 มีนาคม พ.ศ. 2569 | 31 ธันวาคม พ.ศ. 2568 | 31 มีนาคม พ.ศ. 2569 | 31 ธันวาคม พ.ศ. 2568 |

|  | ล้านบาท | ล้านบาท | ล้านบาท | ล้านบาท |

| สินทรัพย์ |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน |  |  |  |  |

| ไม่หมุนเวียน เงินลงทุนในบริษัทอื่น - ตราสารทุน | - | - | 1.60 | 1.60 |

|  |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรขาดทุนเบ็ดเสร็จอื่น |  |  |  |  |

| ไม่หมุนเวียน |  |  |  |  |

| เงินลงทุนในบริษัทอื่น - ตราสารทุน | - | - | 1.20 | 1.20 |

| ลูกหนี้อนุพันธ์ทางการเงิน | 96.08 | - | - | - |

|  |  |  |  |  |

| หนี้สิน |  |  |  |  |

| หนี้สินทางการเงินที่วัดมูลค่าด้วยมูลค่ายุติธรรม    ผ่านกำไรขาดทุนเบ็ดเสร็จอื่น |  |  |  |  |

| หมุนเวียน |  |  |  |  |

| เจ้าหนี้อนุพันธ์ทางการเงิน | 5.70 | 7.55 | - | - |

| ไม่หมุนเวียน |  |  |  |  |

| เจ้าหนี้อนุพันธ์ทางการเงิน | 7,880.66 | 9,041.70 | - | - |



|  | เงินลงทุนในตราสารทุน ที่ไม่ได้จดทะเบียนในตลาดหลักทรัพย์ | เงินลงทุนในตราสารทุน ที่ไม่ได้จดทะเบียนในตลาดหลักทรัพย์ |

|  | ข้อมูลทางการเงินรวม | ข้อมูลทางการเงิน เฉพาะกิจการ |

|  | ล้านบาท | ล้านบาท |

|  |  |  |

| ยอดต้นรอบระยะเวลา วันที่ 1 มกราคม พ.ศ. 2569 | 1,681.35 | 2.80 |

| กำไรที่รับรู้ในกำไรขาดทุน | 0.96 | - |

| จำหน่าย | (1.45) | - |

| ยอดสิ้นรอบระยะเวลา วันที่ 31 มีนาคม พ.ศ. 2569 | 1,680.86 | 2.80 |



|  | มูลค่ายุติธรรม | มูลค่ายุติธรรม |  | ช่วงของข้อมูล | ช่วงของข้อมูล |

|  | 31 มีนาคม พ.ศ. 2569 | 31 ธันวาคม  พ.ศ. 2568 | ข้อมูลที่ ไม่สามารถ | 31 มีนาคม พ.ศ. 2569 | 31 ธันวาคม พ.ศ. 2568 |

|  | ล้านบาท | ล้านบาท | สังเกตได้ | 31 มีนาคม พ.ศ. 2569 | 31 ธันวาคม พ.ศ. 2568 |

|  |  |  |  |  |  |

| เงินลงทุนในตราสารทุนที่ไม่อยู่    ในความต้องการของตลาด | 1,680.86 | 1,681.35 | มูลค่าสุทธิของ    กิจการต่อรายได้ | 2.1x - 7.5x | 1.4x - 9.5x |

| เงินลงทุนในตราสารทุนที่ไม่อยู่    ในความต้องการของตลาด |  |  | ปัจจัยการเติบโตของ    รายได้ | ร้อยละ 4.07 -  ร้อยละ 8.56 | ร้อยละ 4.07 -  ร้อยละ 8.56 |

|  |  |  | อัตราคิดลด | ร้อยละ 10.10 - ร้อยละ 10.60 | ร้อยละ 10.10 - ร้อยละ 10.60 |



|  |  |  | การเปลี่ยนแปลงในมูลค่ายุติธรรม | การเปลี่ยนแปลงในมูลค่ายุติธรรม | การเปลี่ยนแปลงในมูลค่ายุติธรรม | การเปลี่ยนแปลงในมูลค่ายุติธรรม |

|  | ข้อมูลที่ ไม่สามารถ สังเกตได้ | การ เคลื่อนไหว | การเพิ่มขึ้นของสมมุติฐาน | การลดลงของสมมุติฐาน | การเพิ่มขึ้นของสมมุติฐาน | การลดลงของสมมุติฐาน |

|  | ข้อมูลที่ ไม่สามารถ สังเกตได้ | การ เคลื่อนไหว | ร้อยละ | ร้อยละ | ร้อยละ | ร้อยละ |

|  | ข้อมูลที่ ไม่สามารถ สังเกตได้ | การ เคลื่อนไหว | 31 มีนาคม พ.ศ. 2569 | 31 มีนาคม พ.ศ. 2569 | 31 ธันวาคม  พ.ศ. 2568 | 31 ธันวาคม  พ.ศ. 2568 |

|  |  |  |  |  |  |  |

| เงินลงทุนในตราสารทุน    ที่ไม่อยู่ในความ    ต้องการของตลาด | มูลค่าสุทธิของ    กิจการต่อ    รายได้ | 0.5 เท่า | เพิ่มขึ้น 2.31 | ลดลง 2.31 | เพิ่มขึ้น 3.12 | ลดลง 3.12 |

|  | ปัจจัยการเติบโต    ของรายได้ | ร้อยละ 0.50 | เพิ่มขึ้น 23.21 | ลดลง 22.82 | เพิ่มขึ้น 23.21 | ลดลง 22.82 |

|  | อัตราคิดลด | ร้อยละ 0.50 | ลดลง 3.74 | เพิ่มขึ้น 4.08 | ลดลง 3.74 | เพิ่มขึ้น 4.08 |



| สำหรับรอบระยะเวลาสามเดือนสิ้นสุดวันที่ | 31 มีนาคม | 31 มีนาคม |

|  | พ.ศ. 2569 | พ.ศ. 2568 |

|  | ล้านบาท | ล้านบาท |

| รายได้จากภายนอก |  |  |

| โทรศัพท์เคลื่อนที่ | 38,229.37 | 42,913.31 |

| โทรทัศน์แบบบอกรับสมาชิก | 1,098.61 | 1,615.59 |

| บรอดแบนด์อินเทอร์เน็ตและอื่นๆ | 7,064.91 | 6,906.71 |

| รวม | 46,392.89 | 51,435.61 |

|  |  |  |

| กำไร(ขาดทุน)ก่อนภาษีเงินได้ของส่วนงาน |  |  |

| โทรศัพท์เคลื่อนที่ | 6,641.17 | 931.55 |

| โทรทัศน์แบบบอกรับสมาชิก | (109.72) | (102.25) |

| บรอดแบนด์อินเทอร์เน็ตและอื่นๆ | 323.49 | 601.30 |

| รวม | 6,854.94 | 1,430.60 |

| รายการระหว่างกัน | 62.31 | 44.49 |

| รวม | 6,917.25 | 1,475.09 |



| วันที่ | 31 มีนาคม | 31 ธันวาคม |

|  | พ.ศ. 2569 | พ.ศ. 2568 |

|  | ล้านบาท | ล้านบาท |

| สินทรัพย์ของส่วนงาน |  |  |

| โทรศัพท์เคลื่อนที่ | 537,488.42 | 546,348.60 |

| โทรทัศน์แบบบอกรับสมาชิก | 7,815.89 | 8,045.55 |

| บรอดแบนด์อินเทอร์เน็ตและอื่นๆ | 108,619.51 | 109,835.95 |

| รวม | 653,923.82 | 664,230.10 |

|  |  |  |

| หนี้สินของส่วนงาน |  |  |

| โทรศัพท์เคลื่อนที่ | 509,629.96 | 524,892.50 |

| โทรทัศน์แบบบอกรับสมาชิก | 3,243.72 | 3,620.77 |

| บรอดแบนด์อินเทอร์เน็ตและอื่นๆ | 58,900.42 | 60,569.38 |

| รวม | 571,774.10 | 589,082.65 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

| สำหรับรอบระยะเวลาสามเดือนสิ้นสุดวันที่ | 31 มีนาคม | 31 มีนาคม | 31 มีนาคม | 31 มีนาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ดอกเบี้ยจ่าย |  |  |  |  |

| - เงินกู้ยืม | 3,040.26 | 3,389.17 | 2,689.04 | 2,393.39 |

| - หนี้สินตามสัญญาเช่า | 1,222.88 | 1,147.68 | 3.02 | 2.36 |

| (กำไร)ขาดทุนจากอัตราแลกเปลี่ยน    เงินตราต่างประเทศ | (5.98) | 2.49 | - | - |

| ต้นทุนทางการเงินที่เกี่ยวข้องกับใบอนุญาต | 381.59 | 466.44 | - | - |

| ต้นทุนทางการเงินอื่น | 117.78 | 156.85 | 103.33 | 96.68 |

| รวม | 4,756.53 | 5,162.63 | 2,795.39 | 2,492.43 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ลูกหนี้การค้า | 15,498.35 | 15,863.22 | 282.63 | 283.66 |

| ลูกหนี้และรายได้ค้างรับ - กิจการที่เกี่ยวข้องกัน    (หมายเหตุข้อ 21) | 14,579.04 | 15,044.85 | 2,220.25 | 2,053.27 |

| ลูกหนี้การค้า | 30,077.39 | 30,908.07 | 2,502.88 | 2,336.93 |

| รายได้ค้างรับ | 5,821.17 | 5,740.25 | 1,139.19 | 1,134.14 |

| รวมลูกหนี้การค้า | 35,898.56 | 36,648.32 | 3,642.07 | 3,471.07 |

| หัก  ขาดทุนด้านเครดิตที่คาดว่าจะเกิดขึ้น | (3,664.85) | (3,694.89) | (687.09) | (687.09) |

| ลูกหนี้การค้า - สุทธิ | 32,233.71 | 32,953.43 | 2,954.98 | 2,783.98 |

| ค่าใช้จ่ายจ่ายล่วงหน้า | 1,515.43 | 1,086.18 | 318.91 | 85.66 |

| ลูกหนี้หมุนเวียนอื่น | 2,154.54 | 2,661.57 | 11.15 | 20.35 |

| ดอกเบี้ยค้างรับ | 25.76 | 2.70 | 1,646.07 | 2,170.52 |

| ลูกหนี้การค้าและลูกหนี้หมุนเวียนอื่น | 35,929.44 | 36,703.88 | 4,931.11 | 5,060.51 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ลูกหนี้การค้า |  |  |  |  |

| ยอดที่ยังไม่ครบกำหนดชำระ | 9,129.41 | 8,834.43 | 0.46 | 0.46 |

| ค้างชำระน้อยกว่า 3 เดือน | 2,928.72 | 3,581.39 | - | 1.31 |

| ค้างชำระ 3 - 6 เดือน | 1,053.11 | 1,030.33 | 0.09 | - |

| ค้างชำระ 6 - 12 เดือน | 1,544.65 | 1,502.26 | - | - |

| ค้างชำระมากกว่า 12 เดือน | 842.46 | 914.81 | 282.08 | 281.89 |

| ลูกหนี้การค้า | 15,498.35 | 15,863.22 | 282.63 | 283.66 |

|  |  |  |  |  |

| ลูกหนี้และรายได้ค้างรับ - กิจการที่เกี่ยวข้องกัน |  |  |  |  |

| ยอดที่ยังไม่ครบกำหนดชำระ | 9,609.25 | 10,631.83 | 2,198.73 | 1,471.33 |

| ค้างชำระน้อยกว่า 3 เดือน | 3,031.53 | 2,342.90 | 3.15 | 541.08 |

| ค้างชำระ 3 - 6 เดือน | 1,602.42 | 1,652.34 | 8.93 | 2.99 |

| ค้างชำระ 6 - 12 เดือน | 99.58 | 115.21 | 2.99 | - |

| ค้างชำระมากกว่า 12 เดือน | 236.26 | 302.57 | 6.45 | 37.87 |

| ลูกหนี้และรายได้ค้างรับ - กิจการที่เกี่ยวข้องกัน     (หมายเหตุข้อ 21) | 14,579.04 | 15,044.85 | 2,220.25 | 2,053.27 |

|  |  |  |  |  |

|  | 30,077.39 | 30,908.07 | 2,502.88 | 2,336.93 |

| รายได้ค้างรับ | 5,821.17 | 5,740.25 | 1,139.19 | 1,134.14 |

| รวมลูกหนี้การค้า | 35,898.56 | 36,648.32 | 3,642.07 | 3,471.07 |

| หัก  ผลขาดทุนด้านเครดิตที่คาดว่าจะเกิดขึ้น | (3,664.85) | (3,694.89) | (687.09) | (687.09) |

| ลูกหนี้การค้า - สุทธิ | 32,233.71 | 32,953.43 | 2,954.98 | 2,783.98 |



|  | ข้อมูลทางการเงินรวม | ข้อมูลทางการเงิน เฉพาะกิจการ |

|  | ตามวิธีส่วนได้เสีย | ตามวิธีราคาทุน |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 21,291.73 | 27,055.41 |

| ส่วนแบ่งกำไร | 745.05 | - |

| เงินปันผลรับ | (501.97) | - |

| มูลค่าตามบัญชีสุทธิวันสิ้นรอบระยะเวลา | 21,534.81 | 27,055.41 |



|  | ข้อมูลทางการเงินรวม | ข้อมูลทางการเงินรวม |

| สำหรับรอบระยะเวลาสามเดือนสิ้นสุดวันที่ | 31 มีนาคม | 31 มีนาคม |

|  | พ.ศ. 2569 | พ.ศ. 2568 |

|  | ล้านบาท | ล้านบาท |

|  |  |  |

| ส่วนแบ่งกำไร |  |  |

| - บริษัทร่วม | 736.73 | 742.64 |

| - การร่วมค้า | 8.32 | 11.16 |

|  | 745.05 | 753.80 |

| รายการระหว่างกัน | (10.03) | (9.72) |

|  | 735.02 | 744.08 |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 195,850.39 | 2,233.90 |

| ซื้อเพิ่ม | 3,022.97 | 7.24 |

| จำหน่าย/ตัดจำหน่ายสินทรัพย์ | (75.38) | (1.33) |

| โอนสินทรัพย์ | 121.46 | - |

| ค่าเสื่อมราคา | (7,008.46) | (82.28) |

| มูลค่าตามบัญชีสุทธิวันสิ้นรอบระยะเวลา | 191,910.98 | 2,157.53 |



|  | อายุการใช้ประโยชน์เดิม | อายุการใช้ประโยชน์ใหม่ |

|  | ล้านบาท | ล้านบาท |

|  |  |  |

| ค่าเสื่อมราคา - อุปกรณ์ระบบมัลติมีเดีย | 1,327.47 | 1,530.25 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ภาระผูกพันรายจ่ายฝ่ายทุน | 16,217.25 | 19,230.61 | 12.46 | 4.82 |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 96,365.01 | 271.45 |

| เพิ่มขึ้น | 3,504.40 | 351.22 |

| การยกเลิกสัญญา | (113.16) | (2.97) |

| โอนสินทรัพย์ | (125.98) | - |

| การเปลี่ยนแปลงสัญญาเช่า | (194.16) | 0.41 |

| ค่าเสื่อมราคา | (4,380.51) | (52.60) |

| มูลค่าตามบัญชีสุทธิวันสิ้นรอบระยะเวลา | 95,055.60 | 567.51 |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 137,173.59 | 338.42 |

| ซื้อเพิ่ม | 1,561.43 | 1.16 |

| โอนสินทรัพย์ | 4.58 | - |

| ค่าตัดจำหน่าย | (5,183.39) | (39.71) |

| มูลค่าตามบัญชีสุทธิวันสิ้นรอบระยะเวลา | 133,556.21 | 299.87 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| เจ้าหนี้การค้า | 32,962.48 | 36,977.10 | 1,984.30 | 2,012.32 |

| เจ้าหนี้หมุนเวียนอื่น | 1,510.09 | 1,531.76 | 53.75 | 41.61 |

| รายได้รับล่วงหน้า | 7,113.44 | 6,883.18 | 104.16 | 152.69 |

| ค่าใช้จ่ายค้างจ่าย | 34,224.88 | 37,117.12 | 8,098.30 | 8,230.46 |

| เจ้าหนี้การค้าและเจ้าหนี้หมุนเวียนอื่น | 75,810.89 | 82,509.16 | 10,240.51 | 10,437.08 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

| ประเภทหมุนเวียน |  |  |  |  |

| - เงินกู้ยืมจากธนาคาร | 500.00 | 350.00 | 500.00 | 350.00 |

| - หุ้นกู้ | 58,415.54 | 65,161.38 | 55,001.62 | 53,043.75 |

| รวมเงินกู้ยืมประเภทหมุนเวียน | 58,915.54 | 65,511.38 | 55,501.62 | 53,393.75 |

|  |  |  |  |  |

| ประเภทไม่หมุนเวียน |  |  |  |  |

| - เงินกู้ยืมจากธนาคาร | 65,666.19 | 59,109.72 | 65,666.19 | 59,109.72 |

| - หุ้นกู้ | 194,676.16 | 199,942.00 | 170,668.74 | 175,932.93 |

| รวมเงินกู้ยืมประเภทไม่หมุนเวียน | 260,342.35 | 259,051.72 | 236,334.93 | 235,042.65 |

|  |  |  |  |  |

| รวมเงินกู้ยืม | 319,257.89 | 324,563.10 | 291,836.55 | 288,436.40 |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 324,563.10 | 288,436.40 |

| เงินกู้ยืมเพิ่ม | 21,871.69 | 21,871.69 |

| ชำระคืนเงินกู้ยืม |  |  |

| - รายการที่เป็นเงินสด | (28,088.60) | (19,382.20) |

| ดอกเบี้ยระหว่างรอบระยะเวลา | 23.16 | 23.16 |

| การตัดจำหน่ายต้นทุนการกู้ยืม | 90.60 | 85.55 |

| กำไรจากตราสารอนุพันธ์ | (4.01) | - |

| การแปลงค่าเงินตราต่างประเทศ | 801.95 | 801.95 |

| มูลค่าตามบัญชีสุทธิวันสิ้นรอบระยะเวลา | 319,257.89 | 291,836.55 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ประเภทหมุนเวียน | 18,072.36 | 17,435.73 | 165.11 | 46.30 |

| ประเภทไม่หมุนเวียน | 87,935.45 | 90,052.04 | 268.36 | 82.90 |

| รวม | 106,007.81 | 107,487.77 | 433.47 | 129.20 |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีสุทธิวันต้นรอบระยะเวลา | 107,487.77 | 129.20 |

| การเพิ่มขึ้น | 3,554.30 | 350.88 |

| ดอกเบี้ย (หมายเหตุข้อ 7) | 1,222.88 | 3.02 |

| จ่ายคืนหนี้สินตามสัญญาเช่า | (5,888.54) | (47.02) |

| ตัดจำหน่ายเนื่องจากการยกเลิกสัญญา | (133.49) | (3.02) |

| การเปลี่ยนแปลงสัญญาเช่า | (265.42) | 0.41 |

| การแปลงค่าเงินตราต่างประเทศ | 30.31 | - |

| มูลค่าตามบัญชีสุทธิวันสิ้นรอบระยะเวลา | 106,007.81 | 433.47 |



|  | ข้อมูลทางการเงินรวม | ข้อมูลทางการเงินรวม |

|  | 31 มีนาคม | 31 ธันวาคม |

|  | พ.ศ. 2569 | พ.ศ. 2568 |

|  | ล้านบาท | ล้านบาท |

|  |  |  |

| หมุนเวียน (รวมอยู่ใน “ค่าใช้จ่ายค้างจ่าย”) (หมายเหตุข้อ 13) | 9,263.44 | 11,489.68 |

| ไม่หมุนเวียน | 34,039.95 | 37,683.37 |

| รวม | 43,303.39 | 49,173.05 |



|  | ข้อมูลทางการเงินรวม |

|  | ล้านบาท |

|  |  |

| มูลค่าตามบัญชีสุทธิวันต้นรอบระยะเวลา | 49,173.05 |

| จ่ายชำระ | (6,251.25) |

| ต้นทุนทางการเงิน (หมายเหตุข้อ 7) | 381.59 |

| มูลค่าตามบัญชีสุทธิวันสิ้นรอบระยะเวลา | 43,303.39 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

| สำหรับรอบระยะเวลาสามเดือนสิ้นสุดวันที่ | 31 มีนาคม | 31 มีนาคม | 31 มีนาคม | 31 มีนาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ดอกเบี้ยรับ | 66.23 | 73.77 | 11.01 | 12.18 |

| ดอกเบี้ยรับ - เงินให้กู้ยืมแก่บริษัทย่อย | - | - | 2,100.22 | 1,727.87 |

| กำไรจากอัตราแลกเปลี่ยน | 112.58 | 53.16 | 2.15 | - |

| เงินปันผลรับ | 5.96 | - | 485.63 | 485.63 |

| อื่น ๆ | 293.87 | 95.29 | 1.39 | 9.39 |

| รวมรายได้อื่น | 478.64 | 222.22 | 2,600.40 | 2,235.07 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| เงินฝากประจำและออมทรัพย์ | 68.87 | 56.44 | 48.11 | 36.38 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| สัญญาค้ำประกัน | 51,340.37 | 57,936.86 | 598.37 | 578.11 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 มีนาคม | 31 มีนาคม | 31 มีนาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

| รายได้จากการขายสินค้าและบริการ |  |  |  |  |

| บริษัทย่อย | - | - | 2,505.82 | 2,902.35 |

| การร่วมค้า | 2.08 | 4.62 | 0.59 | 0.59 |

| บริษัทร่วม | 273.89 | 280.00 | - | - |

| กิจการที่เกี่ยวข้องกัน |  |  |  |  |

| กลุ่มบริษัทเครือเจริญโภคภัณฑ์ | 2,779.59 | 3,718.00 | 0.22 | 0.27 |

| กลุ่มบริษัทเทเลนอร์ | 25.17 | 14.70 | - | - |

| กลุ่มบริษัทอไรซ์ | 279.02 | - | 1.06 | - |

|  | 3,359.75 | 4,017.32 | 2,507.69 | 2,903.21 |

|  |  |  |  |  |

| การซื้อสินค้าและบริการ |  |  |  |  |

| บริษัทย่อย | - | - | 154.03 | 139.62 |

| การร่วมค้า | 292.67 | 249.74 | - | - |

| บริษัทร่วม | 3,121.51 | 2,806.64 | (0.86) | (1.80) |

| กิจการที่เกี่ยวข้องกัน |  |  |  |  |

| กลุ่มบริษัทเครือเจริญโภคภัณฑ์ | 1,869.79 | 2,373.13 | 57.61 | 43.73 |

| กลุ่มบริษัทเทเลนอร์ | 50.36 | 111.25 | 31.61 | 35.60 |

| กลุ่มบริษัทอไรซ์ | 180.18 | - | - | - |

|  | 5,514.51 | 5,540.76 | 242.39 | 217.15 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| ลูกหนี้และรายได้ค้างรับ    จากกิจการที่เกี่ยวข้องกัน (รวมอยู่ใน |  |  |  |  |

| “ลูกหนี้การค้า” (หมายเหตุข้อ 8)): |  |  |  |  |

| บริษัทย่อย | - | - | 2,148.21 | 1,957.32 |

| การร่วมค้า | 15.81 | 24.66 | 0.21 | 0.21 |

| บริษัทร่วม | 529.55 | 425.05 | 56.21 | 84.82 |

| กิจการที่เกี่ยวข้องกัน |  |  |  |  |

| กลุ่มบริษัทเครือเจริญโภคภัณฑ์ | 7,143.04 | 14,555.78 | 14.56 | 10.74 |

| กลุ่มบริษัทเทเลนอร์ | - | 39.36 | - | 0.18 |

| กลุ่มบริษัทอไรซ์ | 6,890.64 | - | 1.06 | - |

|  | 14,579.04 | 15,044.85 | 2,220.25 | 2,053.27 |

|  |  |  |  |  |

| เจ้าหนี้บริษัทที่เกี่ยวข้องกัน |  |  |  |  |

| (รวมอยู่ใน “เจ้าหนี้การค้า”): |  |  |  |  |

| บริษัทย่อย | - | - | 1,589.74 | 1,514.97 |

| การร่วมค้า | 171.89 | 302.85 | - | 24.31 |

| บริษัทร่วม | 21.71 | 46.53 | 4.96 | 5.81 |

| กิจการที่เกี่ยวข้องกัน |  |  |  |  |

| กลุ่มบริษัทเครือเจริญโภคภัณฑ์ | 1,619.84 | 3,719.08 | 136.16 | 150.13 |

| กลุ่มบริษัทเทเลนอร์ | - | 407.80 | - | 120.93 |

| กลุ่มบริษัทอไรซ์ | 1,514.78 | - | - | - |

|  | 3,328.22 | 4,476.26 | 1,730.86 | 1,816.15 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2569 | พ.ศ. 2568 | พ.ศ. 2569 | พ.ศ. 2568 |

|  | ล้านบาท | ล้านบาท | ล้านบาท | ล้านบาท |

|  |  |  |  |  |

| เงินให้กู้ยืมระยะสั้นแก่กิจการที่เกี่ยวข้องกัน |  |  |  |  |

| บริษัทย่อย | - | - | 1,560.58 | 1,361.33 |

| บริษัทร่วม | 2.00 | 2.00 | - | - |

| รวมเงินให้กู้ยืมระยะสั้นแก่กิจการที่เกี่ยวข้องกัน | 2.00 | 2.00 | 1,560.58 | 1,361.33 |

|  |  |  |  |  |

| เงินให้กู้ยืมระยะยาวแก่กิจการที่เกี่ยวข้องกัน |  |  |  |  |

| บริษัทย่อย | - | - | 234,775.80 | 228,025.80 |

| รวมเงินให้กู้ยืมระยะยาวแก่กิจการที่เกี่ยวข้องกัน | - | - | 234,775.80 | 228,025.80 |

|  |  |  |  |  |

| รวม | 2.00 | 2.00 | 236,336.38 | 229,387.13 |



|  |  | ข้อมูลทางการเงิน |

|  | ข้อมูลทางการเงินรวม | เฉพาะกิจการ |

|  | ล้านบาท | ล้านบาท |

|  |  |  |

| มูลค่าตามบัญชีต้นรอบระยะเวลา | 2.00 | 229,387.13 |

| เงินให้กู้ยืมเพิ่ม | - | 14,024.37 |

| รับชำระคืน | - | (7,075.12) |

| มูลค่าตามบัญชีสิ้นรอบระยะเวลา | 2.00 | 236,336.38 |